CELEX: 62016TB0784
Language: el
Date: 2017-11-15 00:00:00
Title: Υπόθεση T-784/16: Διάταξη του Γενικού Δικαστηρίου της 15ης Νοεμβρίου 2017 — Pilla κατά Επιτροπής και EACEA [Προσφυγή ακυρώσεως και αγωγή αποζημιώσεως — Προσωρινά μέτρα — Αίτηση δικαστικής αρωγής υποβληθείσα κατόπιν της ασκήσεως ενδίκου βοηθήματος — Πρόγραμμα «Δημιουργική Ευρώπη (2014-2020)» — Πρόσκληση υποβολής προτάσεων για την υποστήριξη προπαρασκευαστικής ενέργειας — Απόφαση απορρίπτουσα την υποψηφιότητα λόγω μη τηρήσεως κριτηρίου επιλεξιμότητας — Επιδοτήσεις δυνάμενες να χορηγηθούν μόνο σε νομικά πρόσωπα — Μη τήρηση των τυπικών προϋποθέσεων — Πράξεις μη δυνάμενες να καταλογισθούν στον EACEA — Προσφυγή-αγωγή εν μέρει προδήλως απαράδεκτη και εν μέρει προδήλως νόμω αβάσιμη]

15.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/18
            
         Διάταξη του Γενικού Δικαστηρίου της 15ης Νοεμβρίου 2017 — Pilla κατά Επιτροπής και EACEA
   (Υπόθεση T-784/16) (1)
   
   ([Προσφυγή ακυρώσεως και αγωγή αποζημιώσεως - Προσωρινά μέτρα - Αίτηση δικαστικής αρωγής υποβληθείσα κατόπιν της ασκήσεως ενδίκου βοηθήματος - Πρόγραμμα «Δημιουργική Ευρώπη (2014-2020)» - Πρόσκληση υποβολής προτάσεων για την υποστήριξη προπαρασκευαστικής ενέργειας - Απόφαση απορρίπτουσα την υποψηφιότητα λόγω μη τηρήσεως κριτηρίου επιλεξιμότητας - Επιδοτήσεις δυνάμενες να χορηγηθούν μόνο σε νομικά πρόσωπα - Μη τήρηση των τυπικών προϋποθέσεων - Πράξεις μη δυνάμενες να καταλογισθούν στον EACEA - Προσφυγή-αγωγή εν μέρει προδήλως απαράδεκτη και εν μέρει προδήλως νόμω αβάσιμη])
   (2018/C 013/30)
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: Rinaldo Pilla (Venafro, Ιταλία) (εκπρόσωπος: A. Silvestri, δικηγόρος)
   
      Καθών-εναγόμενοι: Ευρωπαϊκή Επιτροπή (εκπρόσωποι: A. Aresu και C. Gheorghiu) και Εκτελεστικός Οργανισμός Εκπαίδευσης, Οπτικοακουστικών Θεμάτων και Πολιτισμού (EACEA) (εκπρόσωποι: H. Monet και V. Sansonetti)
   
      Αντικείμενο
   
   Πρώτον, αίτημα βάσει του άρθρου 263 ΣΛΕΕ για την ακύρωση της αποφάσεως της Επιτροπής της 2ας Σεπτεμβρίου 2016, με την οποία απορρίφθηκε η υποψηφιότητα του προσφεύγοντος-ενάγοντος στο πλαίσιο της προσκλήσεως για την υποβολή προτάσεων «EAC/S05/2016 — Υποστήριξη προπαρασκευαστικής ενέργειας για τη δημιουργία βραβείου “Φεστιβάλ” της Ευρωπαϊκής Ένωσης και λογότυπου “Φεστιβάλ” της Ευρωπαϊκής Ένωσης στον τομέα του πολιτισμού: EFFE (Ευρώπη των φεστιβάλ — φεστιβάλ για την Ευρώπη)» της 26ης Απριλίου 2016, δεύτερον, αίτημα προκειμένου το Γενικό Δικαστήριο να διαπιστώσει και να κηρύξει παραδεκτή την υποψηφιότητα του προσφεύγοντος-ενάγοντος ή, επικουρικώς, να ακυρώσει τη «διαδικασία επιλογής αυτή καθαυτή», τρίτον, αίτημα αναστολής της διαδικασίας επιλογής και, τέταρτον, αίτημα, βάσει του άρθρου 268 ΣΛΕΕ, αποκαταστάσεως της ζημίας την οποία ισχυρίζεται ότι υπέστη ο προσφεύγων-ενάγων λόγω της απορρίψεως της υποψηφιότητάς του.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή-αγωγή ως προδήλως απαράδεκτη καθόσον στρέφεται κατά του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού (EACEA).
            
         
               2)
            
            
               Απορρίπτει την προσφυγή-αγωγή ως εν μέρει προδήλως απαράδεκτη και εν μέρει προδήλως νόμω αβάσιμη, καθόσον στρέφεται κατά της Ευρωπαϊκής Επιτροπής.
            
         
               3)
            
            
               Απορρίπτει την αίτηση δικαστικής αρωγής.
            
         
               4)
            
            
               Καταδικάζει τον Rinaldo Pilla στα δικαστικά έξοδα.
            
         
      (1)  EE C 6 της 9.1.2017.